ยุติธรรม ร่วม ปตท.คืนคนดีสู่สังคม
พล.อ.อ.ประจิน จั่นตอง รมว.ยุติธรรม เปิดเผยหลังเป็นประธานในพิธีลงนามบันทึกข้อตกลงความร่วมมือ เรื่องการศึกษาความเป็นไปได้ เพื่อส่งเสริมการสร้างงานโดยการอุดหนุนผลิตภัณฑ์ หรือบริการจากผู้กระทำผิดที่อยู่ภายใต้การควบคุมดูแลของกระทรวงยุติธรรม ระหว่างกระทรวงยุติธรรม และบริษัท ปตท. น้ำมันและการค้าปลีก จำกัด (มหาชน) หรือพีทีที โออาร์,ทั้งนี้ กระทรวงยุติธรรมได้ริเริ่มโครงการส่งเสริมการสร้างงาน ทั้งด้านผลิตภัณฑ์และบริการของผู้กระทำผิดที่อยู่ภายใต้การควบคุมดูแลของหน่วยงานด้านการพัฒนาพฤตินิสัยของกระทรวงยุติธรรม 3 หน่วยงานในสังกัดกระทรวงยุติธรรม ได้แก่ กรมราชทัณฑ์ กรมคุมประพฤติ และกรมพินิจและคุ้มครองเด็กและเยาวชน ซึ่งมีภารกิจหลักในการควบคุม แก้ไข ฟื้นฟูและสงเคราะห์ผู้กระทำผิดให้กลับตนเป็นพลเมืองดี ไม่หวนกลับมากระทำผิดซ้ำ โดยความร่วมมือในครั้งนี้ มีวัตถุประสงค์เพื่อศึกษาความเป็นไปได้ในการส่งเสริมทักษะอาชีพและการสร้างงาน โดยการพัฒนาและอุดหนุนผลิตภัณฑ์และบริการของผู้กระทำผิด เพื่อส่งเสริมให้ผู้กระทำผิดมีงานทำภายหลังพ้นโทษ,นางสาวจิราพร ขาวสวัสดิ์ ประธานเจ้าหน้าที่บริหารและกรรมการผู้จัดการใหญ่ พีทีที โออาร์ กล่าวว่า พีทีที โออาร์จะศึกษาความเป็นไปได้ร่วมกับกระทรวงยุติธรรม ในการสนับสนุนสินค้าและบริการของผู้กระทำผิดผ่านธุรกิจของพีทีที โออาร์ อาทิ สถานีบริการน้ำมัน พีทีที สเตชั่น และร้านกาแฟ คาเฟ่ อเมซอน ทั่วประเทศ เพื่อเพิ่มโอกาสในการจำหน่าย พร้อมร่วมส่งเสริมทักษะอาชีพ การสร้างงานของผู้กระทำผิด และเตรียมความพร้อมให้ผู้กระทำผิดได้มีอาชีพติดตัว นำไปประกอบอาชีพสุจริตต่อไปในอนาคต ทั้งนี้ โครงการดังกล่าวเริ่มตั้งแต่เดือน เม.ย.2562-มี.ค.2563.
พล.อ.อ.ประจิน จั่นตอง รมว.ยุติธรรม เปิดเผยหลังเป็นประธานในพิธีลงนามบันทึกข้อตกลงความร่วมมือ เรื่องการศึกษาความเป็นไปได้ เพื่อส่งเสริมการสร้างงานโดยการอุดหนุนผลิตภัณฑ์ 
ประจิน จั่นตอง,จิราพร ขาวสวัสดิ์,พีทีที โออาร์,กระทรวงยุติธรรม,กรมราชทัณฑ์,กรมพินิจ,คืนคนดีสู่สังคม